ORDE do 8 de abril de 2014 pola que se modifica a Orde do 15 de decembro de 2011 pola que se regulan os ficheiros de datos de carácter persoal existentes nesta consellería.
Consellería de Traballo e Benestar — III. Outras disposicións — 16/04/2014

Ao abeiro do disposto na Lei orgánica 15/1999, do 13 de decembro, de protección de datos de carácter persoal, publicouse o 27 de decembro de 2011 a Orde do 15 de decembro de 2011 pola que se regulan os ficheiros de carácter persoal existentes na Consellería de Traballo e Benestar.
O artigo 20 da dita lei dispón que a creación, modificación ou supresión dos ficheiros das administracións públicas só se poderá facer por medio de disposición xeral publicada no
Boletín Oficial del Estado
ou diario oficial correspondente e establece, no seu ordinal segundo, o contido que debe constar nas disposicións de creación e modificación daquelas.
A implantación progresiva do sistema de información e control horario do persoal empregado público Kronos con fichaxe no ordenador determina a necesidade de establecer outros sistemas co obxetivo de poder realizar o debido control horario e a adecuada implantación da flexibilidade laboral naqueles centros da consellería nos cales aínda non se implantou o dito sistema de control horario Kronos. Como consecuencia do exposto, cómpre modificar o ficheiro denominado Recursos humanos, regulado pola Orde do 15 de decembro de 2011, incorporando dentro da súa finalidade o control horario e un sistema coa recollida de dato biométrico.
Polo exposto, en virtude das facultades que me confire o artigo 34.6 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Modificación da Orde do 15 de decembro de 2011 pola que se regulan os ficheiros de carácter persoal existentes na Consellería de Traballo e Benestar.
O ficheiro denominado Recursos humanos, no punto 1. Ficheiros baixo a responsabilidade da Secretaría Xeral Técnica, do anexo I Ficheiros de nova creación, queda modificado nos seguintes termos:
Disposición adicional única.
Datos dos ficheiros
Os datos dos ficheiros denominados Carné familiar; Estadías en residencias de tempo libre; Formación permanente do persoal de escolas infantís; Mediación familiar; Programa de prestación económica por fillos/as menores de tres anos; Reintegro de gastos por formación do persoal das escolas infantís; Reserva de praza en escolas infantís e cheque infantil; Títulos de familia numerosa, baixo a responsabilidade da Secretaría Xeral da Igualdade, suprimidos pola Orde do 2 de marzo de 2011 pola que se regulan os ficheiros de datos de carácter persoal existentes nos órganos superiores dependentes da Presidencia da Xunta de Galicia e que quedan baixo a competencia da Consellería de Traballo e Benestar, figuran integrados no ficheiro Relacións administrativas coa cidadanía e entidades, creado pola Orde do 15 de decembro de 2011 pola que se regulan os ficheiros de datos de carácter persoal existentes na Consellería de Traballo e Benestar.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 8 de abril de 2014